Úradný vestník L 005 , 07/01/1989 S. 0033 - 0034

Fínske špeciálne vydanie: Kapitola 4 Zväzok 3 S. 0124

Švédske špeciálne vydanie: Kapitola 4 Zväzok 3 S. 0124



Rozhodnutie Komisie z 21. decembra 1988 o Poradnom výbore pre rybné hospodárstvo (89/4/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, keďže Poradný výbor pre rybné hospodárstvo bol zriadený rozhodnutím Komisie 71/128/EHS z 25. februára 1971 [1], ktoré bolo nahradené rozhodnutím 73/429/EHS z 31. októbra 1973 [2]; keďže je vhodné následkom pristúpenia nových členských štátov do spoločenstva upraviť pravidlá, ktoré stanovujú rozdelenie miest v tomto výbore; keďže text uvedeného rozhodnutia vyžaduje určité menšie úpravy, a preto je potrebné kvôli prehľadnosti vypracovať úplne nové znenie, ROZHODLA TAKTO: Článok 1 "Článok 1 1. Pri Komisii sa zriaďuje Poradný výbor pre rybné hospodárstvo, ďalej len "výbor". 2. Výbor sa skladá z členov nasledujúcich skupín: výrobcov a výrobných družstiev v odvetví rybného hospodárstva, úverových inštitúcií zúčastnených v oblasti rybného hospodárstva, obchodu a priemyslu s produktmi rybného hospodárstva a zamestnancov a spotrebiteľov tohto sektora. Článok 2 1. Komisia sa môže radiť s výborom o akýchkoľvek otázkach týkajúcich sa uplatňovania nariadení vzťahujúcich sa na spoločnú politiku v oblasti rybného hospodárstva, predovšetkým na opatrenia, ktoré má Komisia prijať podľa týchto nariadení a tiež na všetky sociálne otázky, vznikajúce v tomto odvetví, s výnimkou priemyselných sporov. 2. Ak výbor nebol požiadaný o stanovisko k niektorej otázke, môže predseda výboru na žiadosť výboru odporučiť Komisii, aby sa s ním v danej otázke poradila. Článok 3 1. Výbor sa skladá zo 45 členov. 2. Miesta vo výbore sú pridelené takto: - 21 miest zástupcom výrobcov produktov rybného hospodárstva, - tri miesta zástupcom družstiev rybného hospodárstva, - jedno miesto zástupcovi komerčných bánk financujúcich námorné činnosti (Banques commerciales pour les activités maritimes), - dve miesta zástupcom špecializovaných družstevných úverových inštitúcií, - päť miest zástupcom obchodu s produktmi rybného hospodárstva, - päť miest zástupcom priemyslu v odvetví rybného hospodárstva, - päť miest zástupcom zamestnancov v odvetví a priemysle rybného hospodárstva, - tri miesta zástupom spotrebiteľov. Článok 4 1. Členov výboru volí Komisia na návrhy obchodných, organizácií pracovníkov zriadených na úrovni spoločenstva, ktoré sú najmä z kruhov stanovených článkom 1 ods. 2; zástupcovia spotrebiteľov sú volení na návrh Poradného výboru spotrebiteľov. Tieto organizácie predkladajú na každé miesto, ktoré má byť obsadené, mená dvoch kandidátov rozdielnej štátnej príslušnosti. 2. Funkčné obdobie členov výboru je tri roky. Ich menovanie môže byť obnovené. Členovia za prácu nie sú odmeňovaní. Po uplynutí troch rokov, členovia výboru zostávajú na svojich miestach, kým nie sú nahradení alebo znovuzvolení. Funkčné obdobie člena môže byť ukončené pred uplynutím troch rokov z dôvodu smrti alebo odstúpenia. Taktiež môže byť ukončené, ak organizácia podá žiadosť o jeho preloženie. Osoba, ktorá nahrádza takéhoto člena, je menovaná v súlade s postupom stanoveným v odseku 1, na zostatok funkčného obdobia. 3. Zoznam členov Komisie je uverejnený Komisiou na informačné účely v Úradnom vestníku Európskych spoločenstiev. Článok 5 Výbor si zvolí predsedu a dvoch podpredsedov dvojtretinovou väčšinou prítomných členov na obdobie troch rokov. Ostatných úradníkov volí výbor väčšinou spomedzi ostatných členov. V takom prípade sa úradníci okrem predsedu skladajú z jedného zástupcu každej záujmovej skupiny vo výbore. Prácu výboru pripravujú a organizujú úradníci. Článok 6 Na návrh ktorejkoľvek zastúpenej záujmovej skupiny môže predseda prizvať zástupcu tejto skupiny, ktorá sa zúčastní na rokovaniach výboru. Na takýto návrh môže prizvať osobu so osobitnou kvalifikáciou v akejkoľvek oblasti, ktorá sa týka programu rokovania, aby sa ako znalec zúčastnila na práci výboru. Odborníci sa zúčastňujú na diskusiách iba o tých otázkach, ku ktorým boli prizvaní. Článok 7 Výbor zriadi pracovné skupiny na pomoc pri vykonávaní svojej práce. Článok 8 1. Výbor môže byť zvolaný Komisiou a môže sa stretnúť v ústredí Komisie. Schôdze úradníkov zvoláva predseda po dohode s Komisiou. 2. Zástupcovia oddelení Komisie, ktorých sa to týka, sa zúčastňujú na rokovaniach výboru, jeho úradníkov a pracovných skupín. 3. Komisia zabezpečuje služby sekretariátu pre výbor, jeho úradníkov a pracovné skupiny. Článok 9 Výbor sa radí o otázkach, na ktoré si Komisia vyžiadala stanovisko. Nehlasuje sa. Ak Komisia žiada stanovisko výboru, môže stanoviť termín na jeho dodanie. Názory vyjadrené rôznymi zastúpenými skupinami sa prikladajú k správe a sú zaslané Komisii. Ak sa dosiahne jednomyseľný súhlas s požadovaným stanoviskom, výbor vyjadrí zosúladené závery a pripojí ich k správe. Článok 10 Bez toho, aby boli dotknuté ustanovenia článku 214 zmluvy, ak Komisia členov informuje o dôvernom charaktere danej záležitosti, ku ktorej si vyžiadala stanovisko, členovia výboru sú zaviazaní zachovávať mlčanlivosť o informáciách, s ktorými sa oboznámili počas práce vo výbore alebo jeho pracovných skupinách. V takých prípadoch iba členovia výboru a zástupcovia týkajúcich sa útvarov Komisie, sa zúčastňujú na rokovaniach." Článok 2 Toto rozhodnutie nadobúda účinnosť 21. decembra 1988. V Bruseli 21. decembra 1988 Za Komisiu António Cardoso e Cunha člen Komisie [1] Ú. v. ES L 68, 22.3.1971, s. 18. [2] Ú. v. ES L 355, 24.12.1973, s. 61. --------------------------------------------------